Idézet: Öhm, izé. Félreértettem a feladatot, amikor készítettem, ezért nem vettem figyelembe, hogy az idézetnek önmagában kell megállni a helyét a kompozícióban. Az Étude Élastique remixem egy átdolgozott verziójába került bele.

Parafrázis: Az Étude Élastique c. darabot parafrazeáltam (méghozzá a 2.-tól a 4. percéig), de ez csak a darab első két percére igaz, mert utána nem bírtam ellenállni és kiegészítettem egy teljesen más jellegű és a parafrázistól független lezárással. Nem esne jól szétvágni, szóval inkább így töltöm fel. (Ezt adtam be végül az általatok rendezett elektroakusztikus versenyre.)  
  
Remix: Nem nagyon tudok mit hozzáfűzni, valószínűleg túl sokszor merült fel a Raster-Noton azon a héten. Boldog vagyok vele, de semmi extra. (Szintén Étude Élastique.)  
  
10 felvett hang etude: Erről sem tudok különösebben semmit mondani, így visszahallgatva már sokmindent másképpen csinálnék, ami jó, mert felismerem a hibákat, de rossz, mert ott vannak. Sajnos mindent telefonnal vettem fel, ez érezhető is a hangfájlokon és ezáltal a darabon. Egy minta van, amit kiemelnék, mégpedig, amit egykoncert hátsó soraiból vettem fel. Hangosabbak voltak az emberek, mint a koncert és ezáltal egy nagyon érdekes „szintézist” képeztek. Ezzel szeretnék még foglalkozni a későbbiekben, azt hiszem valahol a féléves zeneszerzésemben is felmerült ez gondolatkör.